
Beth ydy’r berthynas rhwng gwahaniaethu tasgau ac hunan-fri’r dysgwyr?
Ysgrifennwch adolygiad llenyddiaeth ar ymchwil ymarferydd a elwir yn ‘astudiaeth wers’. Dylech hefyd ystyried, mewn modd beirniadol, effaith bosibl astudiaeth wers ar arfer ymarferydd mewn perthynas â thestun o’ch dewis.

Amlyga Norwich (2014), Murata a Lee (2020) a EEF (2011) bod astudiaeth gwers yn strategaeth ddatblygedig, lle mae cynllunio ar y cyd, addysgu ac asesu yn allweddol ar gyfer gwella arfer addysgu. Nod yr aseiniad yma yw darganfod mwy am ymchwil astudiaeth wers a myfyrio’n feirniadol yr effaith a gaiff ar addysgu a dysgu o fewn y sector addysg gynradd. Pwysleisia Llywodraeth Cymru (2010) bod gwella lles emosiynol plant a phobl ifanc yn cryfhau eu gwydnwch a bod iechyd a lles digonol yn holl bwysig wrth gyfrannu at gyrhaeddiad a chynnydd disgyblion (Estyn, 2020). Teimla Broekkamp a Hout-Wolters (2007) bod safle ymchwil addysg wedi symud o'r labordy i ysgolion ac ystafelloedd dosbarth. Fy ffocws, felly, fydd ymchwilio i weld beth, os oes o gwbl, ydy’r berthynas rhwng gwahaniaethu tasgau ac hunan-fri’r dysgwyr drwy ddefnyddio offer ymchwil megis arsylwad a chyfweliad.

Cynhelir yr astudiaeth wers yn Ysgol X, sy’n ysgol o 320 o ddisgyblion yng Ngogledd Cymru sydd ar gyrion yr arfordir lle daw dysgwyr o’r ardal a’r dref gyfagos (Gwefan Ysgol X, d.d). Ysgol benodedig Gymraeg yw hi gyda 63% o’r disgyblion hynny yn dod o gartrefi Cymraeg fel iaith gyntaf. Dim ond 8% o’r dysgwyr sy’n derbyn prydau ysgol am ddim sydd yn llawer is na’r cyfartaledd cenedlaethol (Schoolguide.org, 2020). Mwyafrif lleiaf yw’r rhai sy’n dod o gefndiroedd ethnig lleiafrifol, fodd bynnag mae 22% o ddysgwyr ar y gofrestr ar gyfer anghenion addysgol arbennig (Estyn, 2016). Yn sicr mae lleoliad yr ysgol yn chwarae rhan fawr o fewn yr astudiaeth oblegid creda urbanchildinstitute (d.d) bod amgylchedd plentyn yn cael effaith ddwys ar les disgyblion, ac er bod lles plant a phobl ifanc yn gymhleth, mae’n gysylltiedig â'r amgylchedd ehangach y maent yn byw ynddo (Public Health, 2013).

Cyfeiria Education Reform (2013) a Tomlinson (2003) at wahaniaethu fel amrywiaeth eang o dechnegau addysgu ac addasiadau mewn gwersi mae athrawon yn eu defnyddio i gyfarwyddo grŵp amrywiol o ddisgyblion, ag anghenion dysgu amrywiol, yn yr un ystafell ddosbarth, neu amgylchedd ddysgu. Creda Dunn (2017) fod gwahaniaethu, yn draddodiadol, yn cael ei wneud fesul tasg ac mae'n ffordd o bersonoli pob gwers yn unigol lle’r nod yw gwneud dysgu mor hygyrch â phosibl i bob plentyn. Anghytuna Carolan a Guinn (2007) drwy nodi mai’r camsyniad mwyaf sydd gan addysgwyr yw bod gwahaniaethu yn golygu dysgu popeth mewn tair ffordd wahanol yn lle cynnig syniadau, safbwyntiau ac atebion i broblemau mewn mwy nag un ffordd. Felly athroniaeth addysg ydyw sy'n cydnabod bod disgyblion yn dysgu'n wahanol, boed o ran cyflymder gweithio neu allu academaidd (Coffey, d.d). Cysyllta â damcaniaeth Vygotsky (1978) lle mae gwahaniaethu yn rhoi cyfle i’r disgybl weithio o fewn ei barth datblygu procsimol a benderfynwyd yn briodol gan yr addysgwr. Gwȇl McLeod (2018) hwn fel cysyniad pwysig sy'n ymwneud â'r gwahaniaeth rhwng yr hyn y gall plentyn ei gyflawni'n annibynnol a'r hyn y gall plentyn ei gyflawni gydag arweiniad ac anogaeth, lle’r cymhelliant hwnnw yw’r gwahaniaethu. Rhanna Martin-Denham (2015) yr un farn drwy gredu y dylwn ddiwallu anghenion pob disgybl er mwyn darparu mynediad at y cam nesaf o ddysgu trwy wahaniaethu yn ôl gallu lefelau cyrhaeddiad cyfredol. Daw hyn law yn llaw â model “differentiated instruction” Tomlinson (2001) sy'n seiliedig ar y rhagdybiaeth y dylai dulliau addysgu amrywio a chael eu haddasu mewn perthynas â galluoedd amrywiol mewn ystafell ddosbarth. Felly, mae'r model yn ei wneud yn ofynnol i athrawon fod yn hyblyg yn eu dull o addysgu ac addasu'r cwricwlwm a chyflwyniad tuag at anghenion penodol y disgyblion (Dutt-Doner a Grande, 2011). Dadleua Quigley (2016) nad oes angen darparu sawl tasg. Yn hytrach, dywedai ef y dylem ddewis un canlyniad yn unig sy’n heriol, yn hyblyg, yn benagored ac ystyrlon. Atega Bartlett (2016) bod sawl ffordd i wahaniaethu, er enghraifft, gwahaniaethu yn ôl tasg drwy roi gwahanol dasgau i ddisgyblion ond yr un math o weithgaredd i'w gwblhau yn ôl eu gallu, neu wahaniaethu yn ôl adnodd lle mae gan grwpiau o ddisgyblion adnoddau gwahanol er mwyn gweithio tuag at yr un canlyniad dysgu. Rhoddai Theplews (2015) gogwydd arall i wahaniaethu lle rôl y disgyblion yw dewis pa lefel o her maen nhw am anelu ato. Drwy wneud hyn, mae’r disgyblion yn cael cyfle i hunanreoleiddio eu dysgu a gwthio eu hunain trwy feddwl am yr hyn sy’n gyraeddadwy iddynt, felly yn datblygu disgyblion “uchelgeisiol, galluog sy’n barod i ddysgu drwy gydol eu hoes” (Muncaster a Clarke, 2018, a Donaldson, 2015). Mae’r disgyblion yn datblygu agwedd frwdfrydig i gymryd rhan a chyfrannu oherwydd eu bod yn mwynhau'r hyn y maent yn ei wneud (Griffith a Burns, 2012). Yr hyn sy’n gyffredin rhwng y diffiniadau yw bod pob un o'r grwpiau gallu yn y dosbarth yn cael eu hymestyn yn gyfartal (Griffith a Burns, 2012). Er hyn, gwyddai Hertberg-Davis (2009) bod canran helaeth o athrawon yn ystyried bod gwahaniaethu yn cymryd gormod o amser i gynllunio’n feddylgar. Ond eto, pwysleisia Cowley (2018) mai prif bwrpas gwahaniaethu yw sicrhau bod disgyblion yn cael cyfle i wneud y cynnydd mwyaf posibl yn eu dysgu a chael mynediad cynhwysfawr i'r cwricwlwm llawn. Yn ôl hynny, os ydym yn gweld y dosbarth fel uned sengl, ac yn cynllunio gyda hyn mewn golwg, dim ond llond llaw o ddysgwyr bydd yn dysgu (Reis et al, 1993). Fodd bynnag drwy gofleidio'r angen i wahaniaethu, rydym yn dathlu amrywiaeth y disgyblion i gyd (Llywodraeth Cymru, 2020).

Crybwylla Lyness (2020) a Neff (2011) hunan-fri mewn disgyblion fel balchder o ganlyniad hunanwerth a bod yn gysylltiedig â llesiant oherwydd ei fod yn ein helpu i deimlo'n bositif am ein hunain. Ar yr un llaw, ychwanega Coopersmith (1967) bod hunan-fri yn farn bersonol o deilyngdod a fynegir yn yr agweddau sydd gan yr unigolyn tuag at ei hun, naill ai gan ei ymdeimlad o gymhwysedd ei hun neu gysyniadau eraill. Fodd bynnag noda Branden (1994) y dylwn hyrwyddo hunan-fri mewn dysgwyr gan ei fod yn wreichionen yn ein hyder â’n gallu i feddwl ac ymdopi â heriau. Yn debyg, mae disgyblion sy'n credu bod deallusrwydd yn sefydlog, ac na ellir ei newid, yn gwneud llai o ymdrech i lwyddo (Hochanadel a Finamore, 2015). Dylwn felly annog hunan-fri er mwyn cynorthwyo dysgwyr i ddyfalbarhau fel y gallant ddatblygu meddylfryd twf (Robinson, 2017). Gwȇl Dweck (2000) meddylfryd twf fel cysyniad hygyrch ar gyfer y ffordd mae angen i ddysgwyr deimlo amdanynt eu hunain a'u galluoedd i fod yn ddysgwyr llwyddiannus. Cydnabydda Glazzard et al (2010) gall hunan-fri isel effeithio’n arw ar ddatblygiad a chynnydd disgyblion oblegid gall cyflwr emosiynol plentyn effeithio'n ddifrifol ar ei addysg. Bydd plant heb ymdeimlad o les yn ei chael hi'n anodd canolbwyntio neu gymryd rhan yn llawn mewn gweithgareddau a phrofiadau sy'n hanfodol i dyfu'n academaidd (Laevers yn Pound, 2009). Os nad ydi addysgwyr yn llwyddo i feithrin hunan-fri dysgwyr, gallai arwain at hwyliau lefel isel lle gall y disgybl dynnu’n ôl o sefyllfaoedd cymdeithasol a allai effeithio ar eu datblygiad cymdeithasol (GoGuardion, 2019). Yn yr un modd, awgryma theori Rogers (1961) bod teimlo'n gadarn yn emosiynol a bod â lefel dda o hunan-fri yn cymell ewyllys dysgwyr i wneud yn dda. Dangosai hyn bod cysylltiad cadarn rhwng hunan-fri a chyflawniad academaidd ymhlith disgyblion a phan fydd y dysgwyr yn deall bod methiannau yn ganlyniad ymdrech yn hytrach na gallu, mae'n debyg y byddant yn dangos mwy o ddyfalbarhad i oresgyn eu hanawsterau (Aryana, 2010).

Teimla Wright (2005) gallwn ddatblygu hunan-fri mewn disgyblion drwy sylwi ar ymddygiad da a rhoi cydnabyddiaeth gadarnhaol. Gall canmol ymdrech, hyd yn oed pan nad yw’r plentyn yn cyflawni ei nodau, fod yn ffynhonnell bwerus i hybu hunanddelwedd a hunan-barch. Fodd bynnag, er mwyn mynd a hyn ymhellach dylwn ofyn i ddysgwyr egluro beth wnaethant a arweiniodd at lwyddiant fel y gallent baru eu gweithredoedd â'r disgwyliadau (Morin, 2020). Yn ôl egwyddor Thorndike (1898), mae ymatebion sy'n cynhyrchu effaith foddhaol mewn sefyllfa benodol yn fwy tebygol o ddigwydd eto ac o ganlyniad, byddai’n adeiladu hunan-fri y dysgwr os ydynt hwy eu hunain yn gwybod pa ymddygiad sy’n gwneud iddynt deimlo’n dda (Gray, 2011a Skinner, 1951). Mynega Canfield (1990) bod posib codi hunan-fri dysgwyr, drwy fodelu gan fod dysgwyr yn dysgu drwy ddynwared yr athro. Er enghraifft, os oes gan athrawon hunan-fri isel, maent yn debygol o'i drosglwyddo i'w dysgwyr, felly rhaid sicrhau bod rhyngweithiadau rhwng addysgwyr a disgyblion yn gadarnhaol, yn ddilys, ac yn galonogol (Demirdag, 2015). Amlyga ymchwil Bandura et al (1961) ar hyn oblegid canfu bod dysgu drwy arsylwi yn fodd i blant fabwysiadu ymddygiad eraill drwy ddynwared yr hyn sy'n digwydd er mwyn newid eu hymddygiad, eu gwybodaeth, eu hagweddau a'u gwerthoedd (Communication Theory, d.d a McLeod, 2016). Cyflwyna astudiaeth Ghilay (2015) fodel ar gyfer addysg gynradd i wella cymhelliant a hunan-fri myfyrwyr yn benodol. Canolbwyntia’r model ar weithdrefnau ymarferol, y gellir eu gwneud er mwyn cyflawni'r nod a ddymunir. Trwy ddefnyddio'r model, rhoddai gyfle i ddisgyblion sylweddoli bod ganddynt y gallu i ddelio â sefyllfaoedd anodd yn llwyddiannus, gan ddibynnu ar fabwysiadu'r gred ym modolaeth datrysiad dichonadwy a gweithredu mewn gwahanol ffyrdd yn seiliedig ar feddwl dwfn ar gyfer cyflawni ymarferion yn effeithlon.

Arddangosa MMM Global School (2015) arbrawf am bryfed mewn jar lle mae’r pryfed yn ceisio neidio allan. Ar ôl gosod y caead, mae'r pryfed yn rhoi’r gorau i geisio dianc ac wrth iddyn nhw ddysgu ffiniau'r amgylchedd newydd maen nhw ynddo, hyd yn oed pan fydd y caead yn cael ei dynnu, nid yw'r pryfed byth yn neidio allan. Mae eu meddwl wedi creu’r caead fel y ffin, felly wedi eu cyflyru i gyfyngu ar eu neidio (Palethorpe, 2017). Teimla Clarke (2014) bod yr arbrawf yma yn adlewyrchu effaith gwahaniaethu ar hunan fri disgyblion lle caead y jar yw’r gwahaniaethu sy’n cyflyru meddyliau’r dysgwyr ac yn creu ffiniau dychmygol ar eu cyfer:
“the belief that your intelligence is limited is a critical barrier to having a growth mindset…it is interesting to see how many different definitions of intelligence emerge and the different ways the people can be ordered according to those definitions”
(Clarke, 2014 t.16)

Atgyfnertha Pavlov (1928) y cysyniad yma drwy ei alw yn cyflyru clasurol lle ar ôl i'r ysgogiad niwtral ddod yn gysylltiedig â'r ysgogiad diamod, daw'n ysgogiad cyflyredig. Yr ymateb cyflyredig yw'r ymateb i'r ysgogiad cyflyredig (McLeod, 2018a). Er i Barnes (2015) bwysleisio y dylai’r dysgu fod o dan arweiniad y plentyn, lle mae gan ddysgwyr ryddid i ddewis ar ba lefel mae'n gweithio arno, noda Webster-Stratton (2010) bod yn rhaid bod yn ofalus na fyddai gwahaniaethu fel hyn yn achosi cystadleuaeth a drwgdeimlad ymysg disgyblion ac yn arwain at ddatblygu lefelau isel o hunan-fri. Awgryma hi y dylwn “osgoi cymharu myfyrwyr gyda’i gilydd” ac yn hytrach cydnabod llwyddiannau disgyblion er mwyn “cydnabod gwerth gwahaniaethau” (Webster-Stratton, 2010, t. 82). Cyfaddefa Ryder (2013) bod hyn yn gysylltiad parod rhwng gwahaniaethu a hunan-fri disgyblion gan fod dysgwyr, cyn cychwyn y dasg, wedi ei rhoi lawr o ganlyniad gwybod nad ydynt yn mynd i berfformio cystal â’u cyfoedion. Daw yn law yn llaw a theori sgema Piaget (1952) oblegid bod sgema yn batrwm o ymddygiad ailadrodd lle mae profiadau'n cymathu ac yn cydgysylltu'n raddol. Trwy danseiliad cyson o ganlyniad cyfyngu gallu drwy wahaniaethu, byddai’n creu sgema negyddol i'r plentyn ac felly yn annog lefelau isel o hunan-fri (Bruce et al, 2015).

Dadleua Kennedy (1997) mai ychydig iawn o ganlyniadau pendant mae ymchwil addysgol yn eu cynhyrchu ac yn anaml mae dilysrwydd i ddamcaniaethau addysgol lle mae tystiolaeth ddiamwys a thrylwyr. Fodd bynnag, cyfeirir yng ngwaith Lewis et al (2006) a Norwich (2012) bod astudiaeth wers, sef y fethodoleg a ddefnyddir ar gyfer yr ymchwil yma, yn ddatblygiad proffesiynol sy'n canolbwyntio ar astudio cydweithredol o wersi yn fyw yn yr ystafell ddosbarth. Ystyrir astudiaeth wers fel ffordd i ddod ag athrawon ynghyd i astudio’r broses o addysgu a dysgu yn yr ystafell ddosbarth, ac yna canfod ffyrdd i wella arfer ar gyfer nod benodol (Fernandez a Yoshida, 2004). Gallant wneud hyn drwy fodelu ar gyfer dysgu a chadw cofnod er mwyn datrys problem sy’n effeithio ar gynnydd disgyblion (Lewis, 2002).  Trafoda Davies (d.d) bod astudiaeth wers yn ymchwil agos at arfer felly yn ei wneud yn seiliedig ar faterion cyfoes sy’n golygu meddwl yn gritigol o’r mater, ac nid barnu’r ffordd mae’r athro’n addysgu. Mae’n gyfle gweithredol i gymhwyso syniadau ar egwyddor lle mae addysgwyr yn ymgymryd â rôl fel ymchwilydd (Dudley, 2015). Noda Austin (2016) bod methodoleg dda yn cyfiawnhau dyluniad yr ymchwil, ond bod gwneud cysylltiadau newydd yn dibynnu ar wybod digon am rywbeth yn y lle cyntaf i ddarparu sylfaen ar gyfer meddwl (Duckworth, 1987). Mae’r fethodoleg yn gylch ddiddiwedd, er enghraifft, byddai addysgwyr yn cynllunio gwers sy’n cynnwys y broblem dan sylw (gweler atodiad) ac yna byddai’r athrawon eraill yn arsylwi’r wers er mwyn gallu dod at ei gilydd i fyfyrio a gwella’r un cynllun cychwynnol (TDTrust, 2020). Fodd bynnag, cyfyngiad i fethodoleg astudiaeth wers yw’r amser a allai gymryd allan o ymarfer beunyddiol athrawon felly rhaid meddwl am raddfa’r ymrwymiad y gall addysgwyr rhoi o’i amser trwy beidio ag esgeuluso addysg eu dosbarth eu hunain (Mynott, 2019). Yn debyg, dadleua Mynott (2017) bod astudiaeth wers effeithiol yn dibynnu ar arbenigedd addysgwyr o ran eu haddysgeg, a’u gwybodaeth ynglŷn â dull astudiaeth wers. Cytuna Sims a Walsh (2008) bod rhaid i athrawon fod yn holl ymwybodol o fethodoleg astudiaeth gwers er mwyn goleuo posibiliadau ac agor trafodaethau am yr agweddau anweledig ar addysgu sy'n cyffredinoli ymhell y tu hwnt i'r wers a archwiliwyd.

Yn ystod arsylwad astudiaeth wers, bwriadwyd i’r nodiadau arsylwi i gynhyrchu data ansoddol. Ymchwil ansoddol yw'r broses o gasglu, dadansoddi a dehongli data nad yw'n rhifol, a gellir ei ddefnyddio i ddeall sut mae unigolyn yn canfod ac yn rhoi ystyr i'w realiti cymdeithasol (McLeod, 2019). Yn yr un modd, mae data ansoddol yn ganolbwyntiol, ac yn cynnwys agwedd ddeongliadol, naturiolaidd tuag at ei destun (Denzin a Lincoln, 1994). Nid yw'r broses o gasglu data ansoddol drwy arsylwad yn ddilyniant clir o weithdrefnau sy'n dilyn patrwm, ond yn hytrach yn gyfle i ddeall sut mae ffocws yr ymchwil yn rhyngweithio rhwng y byd cysyniadol ac empirig (Bryman a Burgess, 2002). Pwysig hefyd yw nodi mai arsylwi fel di-gyfranogwr y byddwn mewn astudiaeth wers, hynny yw nid ydw i fel ymchwilydd yn cyfrannu ond yn arsylwi o bell yn unig fel na fyddwn yn ymyrryd â'r dosbarth (Price,1984 a Bartleby research, d.d). Gan mai ymchwilio i mewn i hunan-fri dysgwyr yw nod yr astudiaeth wers yma, meddyliwyd i gofnodi a dadansoddi’r sylwadau’r arsylwad ar ffurf graddfa Leuven, a hynny drwy ddull lled-strwythuredig. Pwrpas hyn yw mesur lefel cyfranogiad a lles y disgyblion yn ystod yr astudiaeth wers er mwyn cael mewnwelediad i’r ffordd y maent yn ymateb i’r dasg sydd wedi ei wahaniaethu iddynt (Laevers yn Pound, 2009). Fodd bynnag, gwyddai Dewey (1938) nid yw arsylwi ar ei ben ei hun yn ddigon ac mae'n rhaid i ymarferwyr ddeall arwyddocâd yr hyn a arsylwyd. Yn sgil hynny, bydd yr adfyfyrion a’r myfyrdodau’n cael eu casglu mewn astudiaeth wers drwy ddefnyddio model Gibbs (1988). Esbonia University of Edinburgh (2020) mai model gylchog 6 cam yw hwn sy'n rhoi strwythur i ddysgu o brofiadau trwy gynnig fframwaith ar gyfer archwilio profiadau i ganiatáu ymarferwyr i ddysgu a chynllunio er mwyn gwella eu harfer. Cam cyntaf y cylch yw disgrifio beth ddigwyddodd gan roi ystyriaeth i bryd ddigwyddodd, pwy oedd yno a beth oedd y canlyniad (University of Cubmria, 2020). Yn achos yr astudiaeth wers yma, byddwn yn cyfeirio at wahaniaethu yn ogystal ag ymateb y disgyblion. Yr ail gam yw adnabod a disgrifio teimladau o’r profiad sy’n gysylltiedig â cham 3 o’r gylchred sef cydnabod y pethau positif a negatif o’r profiad (Jasper, 2013). Nod cam 4 yw ceisio wneud synnwyr o'r sefyllfa a pham y digwyddodd fel y gwnaeth. Yn flaenorol, pwrpas y camau oedd canolbwyntio ar fanylion y sefyllfa, lle yn hytrach bwriad cam 4 yw i dynnu ystyr o’r hyn a ddigwyddodd (Howatson-Jones, 2016). Yn gysylltiedig, cam 5 yw crynhoi beth wnaethom ddysgu o’r profiad ac yna amlygu a meddwl yn feirniadol y newidiadau fydd eu hangen yn y dyfodol (Wilding, 2008). Y chweched cam yn y gylched yw’r gweithredu ac o fewn astudiaeth wers dyma gyfle i addysgu’r wers eto gyda’r holl newidiadau ac awgrymiadau wedi ei rhoi ar waith (Coenders a Verhoef, 2019).

Byddaf yn cynnal cyfweliad lled-strwythruedig (gweler atodiad) fel rhan o’r astudiaeth wers gyda thri disgybl, un gallu isel, un gallu canolig ac un arall gallu uwch, fel rhan o’r astudiaeth wers i dderbyn mewnwelediad at eu teimladau yn ystod y dasg, eto, er mwyn cyrchu data ansoddol (Dudley, 2015). Dewiswyd 3 disgybl fel ffocws ar gyfer y sampl oherwydd bod posib i’w lefelau cynnydd gael ei effeithio o ganlyniad i’r gwahaniaethu, felly eu hunan-fri nhw gaiff ei effeithio. Roddai hyn bwyslais ar y dysgwr yn arwain eu haddysg oblegid byddwn yn defnyddio eu hymatebion o’r cyfweliad i gael eu mewnwelediadau i'r wers ymchwil i allu llywio'r drafodaeth ar ôl y wers ochr yn ochr â nodiadau’r arsylwad (Dudley, 2013). Cytuna Estyn (2020a) bod ymchwil ac addysg disgybl canolog yn holl bwysig fel gall addysgwyr “defnyddio’r wybodaeth hon i ategu’u cynllunio a’u darpariaeth.” Yn ystod y cyfweliad, rwy’n rhagweld y byddwn yn gofyn cwestiynau agored fel bod gan y cyfranogwyr ryddid i ymhelaethu ar atebion os dymunir i annog y plentyn i fyfyrio'n ddyfnach ar yr amgylchiadau a rhoi lle i ddilyn eu syniadau (Tay-Lim a Lim, 2013). Pwrpas hyn yw er mwyn cael safbwyntiau ar yr hyn a weithiodd iddynt drwy ddal eu hunion eiriau (Ponizovsky-Bergelson et al, 2019). Pwysleisia Dudley, (2014) dylai cyfweliad â disgyblion mewn astudiaeth wers fod yn fyr, felly ni fyddai’n fwy na phum munud a byddwn yn ei wneud gyda’r holl ddisgyblion achos mewn grŵp. I ddadansoddi’r data, byddwn yn trawsgrifio’r cyfweliad ac yna’n adfyfyrio ar gyfer gwella i weld os oes patrwm yn codi rhwng teimladau’r dysgwyr (Rock a Wilson, 2005).

Datgana BERA (2018) y dylai pob ymchwil addysgol fod o fewn canllawiau moeseg o barch at y person, at wybodaeth, at werthoedd democrataidd, a thuag at ansawdd ymchwil addysgol. Yn yr un modd, braslunia Head (2020) mai pwrpas bod yn foesegol mewn ymchwil yw datrys cyfres bosibl o gyfyng-gyngor moesegol wrth iddynt godi yn ystod ymchwil. Fodd bynnag, mae materion moesegol mewn ymchwil addysgol yn mynd y tu hwnt i fater o gydymffurfio â rheolau ac egwyddorion i fater cymhleth sy'n ddibynnol ar gyd-destun a pherthnasoedd, ac sy'n aml yn ddadleuol (Baykara et al, 2015). Fel fy mod yn unol â chanllawiau ymchwil BERA (2018), rydw i eisoes wedi cwblhau ffurflen foeseg (gweler atodiad) er mwyn asesu'r risgiau a allai fod i gyfranogwyr (Austin, 2016 a University of Cambridge, 2020). Rhaid rhoi ystyriaeth foesegol wrth reoli data mewn astudiaeth wers boed hynny drwy sicrhau bod y data’n fanwl gywir ac yn gyfrinachol neu’n ddilys ac yn gyflawn (Carroll, 2013 a Whitmire, 2015). Trafoda Harvard University (2020) am bwysigrwydd cynllunio i reoli data ac felly o fewn y ffurflen foeseg rwy’n bwriadu amlinellu'r hyn y byddwn yn ei wneud gyda'r data yn ystod ac ar ôl y prosiect ymchwil. Yn ogystal, rhaid bod yn wyliadwrus o’r ffordd rydym yn storio data yn ddiogel wrth gynnal astudiaeth wers (UK data service, 2020). Awgryma Sjunnesson (2020) dylid storio data a gyrchwyd o ymchwil yn ddiogel drwy ddefnyddio disg galed allanol wedi'i hamgryptio, a hynny ar ddyfais electronig a chyfrinair arno. Fodd bynnag, rhaid bod materion trafod a thrin data’r astudiaeth yn cydymffurfio’n llawn i reolau diogelu data cyffredinol (GDPR) neu ni ellir y rhan honno o’r ymchwil barhau (Di Paola a Palhares, 2019). Mynega GOV.UK (2018) bod GDPR yn berthnasol i ddata personol sy’n golygu unrhyw wybodaeth sy’n ymwneud â pherson adnabyddadwy y gellir ei adnabod yn uniongyrchol neu’n anuniongyrchol yn benodol trwy gyfeirio at y cyfranogwr. Ni fyddwn felly yn casglu mwy na sydd angen o ddata i gadw hunaniaeth y cyfranogwr mor gyfrinachol â phosibl (UNSW Sydney, 2019 a Miller et al, 2012). Awgryma’r Data Protection Act (1998) na ddylai unrhyw ddata ynglŷn â’r ymchwiliad gael ei storio yn hirach na diben cychwynnol yr astudiaeth. Mewn cymhariaeth â’r Data Protection Act (1998), noda Kalfaglou a Gittelsohn (2000) dylai bod data yn cael ei ddileu ar ôl i'r astudiaeth gael ei chwblhau. Felly ar gyfer astudiaeth wers, ar ôl crybwyll y data yn y myfyrdod (Lewis et al, 2012) byddwn yn ei ddileu a’i ddinistrio’n llwyr (McCrae a Murray, 2008) Yn ogystal â rheoli data’n gywir, rhaid hefyd rhoi pob chware teg i’r cyfranogwr yn ystod yr ymchwil a dylir flaenoriaethu anghenion y cyfranogwyr cyn yr astudiaeth bob amser, er, gallai cydymffurfio â'r egwyddor hon fod yn heriol i ymchwilwyr gan fod dyletswydd i fod yn ddiduedd, rhaid ar bob cyfrif sicrhau bod modd i’r cyfranogwr elwa o fod yn rhan o’r ymchwil (Gelling, 2015). Gan mai disgyblion bydd yn cymryd rhan yn yr astudiaeth wers, byddwn yn danfon llythyr ganiatâd i rieni’r cyfranogwyr (gweler atodiad) er mwyn amlinellu natur y prosiect ymchwil, pa risgiau, a pha hawliau sydd gan eu plentyn fel ffocws yr ymchwil (Rochester Institute of Technology, d.d). Penderfynwyd hefyd ddefnyddio cardiau lliw gwyrdd a choch yn ystod yr ymchwil er mwyn cael cydsyniad parhaus y disgyblion (Cerbin, 2011). Gall y disgyblion ddangos y cerdyn gwyrdd os ydynt yn hapus i barhau fod yn rhan o’r astudiaeth, neu newid, ar unrhyw bryd, i’r cerdyn coch lle fyddwn yn dod ac amser y disgybl hwnnw fel cyfranogwr i ben tan maent yn dangos y cerdyn gwyrdd eto (NSPCC Learning, 2020).

Esbonia Fernandez a Chokshi (2002) bod arsylwi mewn astudiaeth wers yn ffordd i ennyn profiadau go iawn, a bod hyn yn faes positif a llwyddiannus o fewn methodoleg astudiaeth wers. Fodd bynnag, rhaid hefyd ystyried unrhyw gyfyngiadau gall fod yn erbyn y dulliau arfaethedig (BRM, 2011). Mynega Lumen (d.d) er gall astudiaethau arsylwad gynhyrchu data ansoddol gyfoethog, nid ydynt yn cynhyrchu data meintiol, ac felly mae’r dadansoddiad yn gyfyngedig oblegid disgrifio ymddygiad a welir yn unig ydyw, ac nid ei egluro. Gall hyn fod yn rhwystredig o fewn yr arsylwad wers yma, gan mai dim ond cyfle i weld agweddau corfforol sydd, yn hytrach na rhoi cyfle i ddeall cymhelliant a fuasai’n holl bwysig i gael mewnwelediad at hunan-fri’r disgyblion (Smith, 2016). Fodd bynnag, hydera Llywodraeth Cymru (2008) gall hyn fod o fantais fel “gall ymarferwyr arsylwi hefyd ar ryngweithiadau’r plant â’r amgylchedd dysgu.” Teimla Khakimova (2019) gall presenoldeb yr arsylwr effeithio ar ymddygiad y disgyblion, er enghraifft, gallant ymddwyn yn wahanol os oes arsylwr yn bresennol o gymharu â phan nad oes arsylwr yn yr ystafell ddosbarth. Rhaid felly cwestiynu a fyddai’r data yn ddilys. Yn gysylltiedig mae effaith Hawthorne, sy’n fath o theori adweithedd lle mae unigolion yn addasu neu'n gwella agwedd ar eu hymddygiad mewn ymateb i'w hymwybyddiaeth o gael eu harsylwi (AQR, 2020 a Communication Theory, d.d). Yn yr un modd, rhagwela Brainmass (2020) gall fod problemau ynglŷn â chadw arsylwadau’n foesegol oblegid bod rhaid i’r arsylwyr wybod yn union pwy maent yn arsylwi felly gall bod goresgyniad posib o breifatrwydd a chyfrinachedd y cyfranogwr. Sylwa Cca-ct.org (d.d) gall gymryd sawl ymweliad i gyflawni un cyfweliad cynhyrchiol gyda dysgwyr ar gyfer astudiaeth wers gan fod rhychwant sylw cyfyngedig gan blant. Dadleua Morrison et al (2000) yn erbyn hyn oblegid bod cyfweld disgyblion yn rhoi cyfle i bob disgybl, waeth beth fo’i gallu i gyfrannu er mwyn ennyn gwybodaeth ar gyfer archwiliad manwl a mewnwelediad i fyd y plentyn. Caiff ei ystyried felly fel ffordd i ddarganfod beth yw meddyliau a theimladau person arall lle ni ellir ei arsylwi'n uniongyrchol (Greenfield, 1996). Awgryma Robson, (1995) bod cyfweld a phlant yn galluogi i’r ymchwilydd ofyn am fwy o wybodaeth ganddynt os oes angen a hefyd yn caniatáu egluro’r cwestiynau i’r dysgwyr os nad ydynt yn eu deall. Fodd bynnag cyfaddefa Burns a Grove (1993) a Huseyin (2009) mai’r gwirionedd yw, yn gyffredinol, bod gan blant raddau amrywiol o gymhwysedd gwybyddol ac o ganlyniad ymreolaeth gyfyngedig. Dywed Husebø a O’Regan (2015) mai mantais model adfyfyrio Gibbs (1988) yw ei fod yn darparu fframwaith llawn cwestiynau, yn seiliedig ar gysyniadau allweddol, felly yn darparu rhestr wirio i ymarferwyr i weithio drwyddi, tra hefyd yn ystyried eu teimladau ar y sefyllfa, ac arnyn nhw eu hunain i wella eu harfer bersonol. Yn debyg mae Tacsonomeg Bloom oblegid ei fod yn ddosbarthiad hierarchaidd o'r gwahanol lefelau meddwl, a dylid ei gymhwyso wrth greu amcanion i wella (Bloomstaxonomy.net, d.d). Er gwaethaf hyn, teimla Quinn (1998) bod angen i unrhyw drafodaeth ar fyfyrio ystyried nifer o ragdybiaethau cyffredinol ynghylch proses feddyliol bodau dynol rhag ofn bod ymarferwyr yn creu datganiad allan o ddim. Yn yr un modd, nid yw model Gibbs (1998) yn darparu canllaw i gyflawni myfyrio o ansawdd gwell, ac ar brydiau, gallai'r model annog ffurf gymharol arwynebol o fyfyrio ac felly mae peryg i’r myfyrdod fod heb ddyfnder (Mood, 2007). Serch hynny, myfyrio realiti yw pwrpas y model ac yn sgil hynny yn gosod myfyrio yng nghyd-destun dysgu (Gibbs, 1988). Pe bawn yn cynllunio’r astudiaeth eto, byddwn felly yn gwneud ymdrech ychwanegol i geisio myfyrio’n ddyfnach.

Awgryma Glaser (2002) bod cyffredinoli data yn weithred o resymu sy'n cynnwys dod i gasgliadau o ganlyniadau astudiaeth ymchwiliol. Fodd bynnag, nid cyffredinoli data yw nod astudiaethau ansoddol ond yn hytrach darparu dealltwriaeth gyfoethog, mewn cyd-destun o agwedd ar brofiad penodol (Polit a Beck, 2010). Ac eto, noda Thorne et al (2009) bod cyffredinoli data ansoddol a gasglir o amgylchedd lle'r bwriad yw ei ddadansoddi, yn dystiolaeth o wella arfer. Felly, credaf ei bod hi'n bosibl cyffredinoli'r data o'r astudiaeth wers hon gan ei fod yn canolbwyntio ar newid a dyfnhau effeithiolrwydd ymarfer addysgwyr. Holl bwrpas cynnal astudiaeth wers yw darganfod ffyrdd i wella ansawdd dysgu (Aji et al, 2018). Felly be pawn i’n cynllunio’r astudiaeth wers yma eto, byddwn yn manteisio ar yr agwedd o gydweithio ag addysgwyr eraill, a chael adran mwy o athrawon i gymryd rhan. Pe bai mwy o addysgwyr yn arsylwi, gallant ddosbarthu’i hunain o amgylch yr ystafell ddosbarth er mwyn gweld y wers o wahanol fannau fel bod data’r arsylwad yn cael ei gasglu i'r eithaf (Fernandez, a Chokshi, 2002). Yn ogystal, er bu cryn ddadlau ynghylch sicrhau ymatebion dilys a dibynadwy wrth gyfweld plant yn gyffredinol, byddwn yn ceisio cael atebion mwy pendant yn ystod y cyfweliad drwy wrando am sylwadau anghyson a chwilio am ddealltwriaeth (Grieg a Taylor, 1999, Hill et al 1996, a Zaragoza, 1995). Gallwn ofyn i’r disgyblion ymhelaethu ar eu hatebion neu gynnig crynodeb o’r hyn a ddywedant i gael eglurhad pellach (Keller-Hamela, d.d).

Ar y cyfan, teimlaf mai’r ffordd orau i wella’r ymchwil byddai cynnwys sampl mwy o ddisgyblion, hynny yw, penodi grŵp ffocws ehangach i arsylwi a chyfweld. Drwy wneud hyn, tybiaf bydd y canlyniadau’n adlewyrchu ateb onest a fyddai’n well wrth eu myfyrio. Creda Siegle (2019) bod sampl mwy yn angenrheidiol er mwyn adlewyrchu canlyniad y perthnasoedd a’r gwahaniaethau’n wirioneddol. Cytuna Tamura a Uesugi (2019) bod defnyddio grŵp ffocws mwy ar gyfer astudiaeth yn ei wneud yn haws i gyffredinoli’r data, oblegid yn ei wneud yn fwy dilys a dibynadwy. Yn ogystal, dylaf newid geiriad y cwestiwn ymchwil o ‘beth’ i ‘oes’ i atal unrhyw syniadau rhagdybiedig. Trwy wneud hyn, cyfranna at eiriau Daly (2020) bod angen i ymchwil athrawon fod yn hynod hunanymwybodol ac annog cwestiynu beirniadol am ymarfer. Golygai hefyd fy mod yn cael y cyfle i wynebu’r hyn rwy’n ei gredu yn barod am effeithiau hunan-fri o ganlyniad gwahaniaethu, a’i drawsnewid i’w gweld ar ei newydd wedd (Fullan, 2001). Yn fy marn i, mae’r astudiaeth wedi bod yn hanfodol i’m datblygu’n fedrus fel darpar athrawes sy’n rhan o broffesiwn ymholgar. Gŵyr Hattie (2009) a Stewart (2015) bod hyn yn holl bwysig oblegid daw’r effeithiau mwyaf ar addysg disgyblion, pan ddaw athrawon yn ddysgwyr o'u haddysg eu hunain fel gwerthuswyr cyson. Wrth edrych i’r dyfodol, gallai’r astudiaeth wers yma lywio fy arfer personol fel fy mod yn wybodus o addysgeg sy’n ddylanwadol ar “brofiadau dysgu a deilliannau perfformiad o safon uchel yn arwain at well dysgu a gwell synnwyr o les” (Llywodraeth Cymru, 2020a, t.41) Rhoddaf felly, ysgogiad a ffocws ar les law yn llaw ag ansawdd a chyfrwng priodol. I symud ymlaen, credaf fod yr astudiaeth wers yma wedi rhoi agoriad llygad i mi nad yw’r berthynas rhwng emosiwn a gwybyddiaeth yn ddatgysylltiol (Stroufe, 1995). Wrth fyfyrio ar yr astudiaeth wers i’w addysgu eto, byddwn yn rhoi ystyriaeth i deimladau’r disgyblion rhag ofn bydd eu hemosiynau'n llethu canolbwyntiad ac o ganlyniad, yn boddi eu gallu gwybyddol i gadw mewn cof yr holl wybodaeth sy'n berthnasol i'r dasg dan sylw a’u gallu (Goleman, 1995). Gallaf wneud hyn drwy roi cyfle i’r disgyblion geisio unrhyw set o gwestiynau, neu addasu’r wers fel bod y dysgwyr yn hunanasesu eu hymatebion fel nad ydynt yn teimlo cywilydd na methiant pe baent yn dangos i bawb (gweler atodiad). Drwy wneud hyn, byddwn yn ysgwyddo baich personol o arweinyddiaeth fel bod tegwch ac ymrwymiad i wneud “y mwyaf o botensial pob dysgwr” (PDPA, 2020, t.8). Noda Estyn (2018) Ysgol Gynradd Maes-y-Coed fel arfer dda gan eu bod yn defnyddio astudiaethau gwers i hybu gwell dysgu ac addysgu. Mae hyn yn gyfle iddynt weithio â’u cyd-weithwyr er mwyn “myfyrio ar ddatblygu arbenigedd wedi'i strwythuro'n effeithiol fel proses bersonol neu gydweithredol, fel sy'n briodol” (PDPA, 2020 t.7). Argymhella Donaldson (2015), fel bod dibenion y cwricwlwm yn cael eu hymgorffori’n llwyddiannus yng ngwaith beunyddiol disgyblion, mae pwyslais enfawr ar athrawon i werthuso ac arolygu eu harferion. O hyn, felly, wrth ystyried fy natblygiad proffesiynol fy hun, byddwn yn sicr o bwysleisio’r cysylltiad rhwng hunan-fri a dysgu effeithiol tra ar fy mhrofiad addysgu proffesiynol nesaf ac yn fy ngyrfa ddyfodol (Katz, 1999, Katz a Chard, 1989).

Rhifedd: Trosglwyddo sgiliau mathemategol i amrywiaeth o gyd-destunau a sefyllfaoedd bob dydd.  Adnabod y camau a’r wybodaeth briodol sydd eu hangen er mwyn cwblhau’r dasg neu gyrraedd datrysiad. Dewis a defnyddio offer ac unedau mesur addas. 

	Targedau Personol: 
Ceisio darganfod - Beth ydy'r berthynas rhwng gwahaniaethu tasgau a hunan-fri'r dysgwyr?


Uwcholeuo’n felyn – Arsylwad wers gyntaf
Uwcholeuo’n wyrdd – Gwelliannau i’r wers ar ôl myfyrio
















	Amcanion Dysgu (ffocws ar ddysgu – defnyddio geirfa ddealladwy):

	

Bydd disgyblion yn dysgu i wneud y canlynol:

Her rhifedd: Defnyddio eu gwybodaeth ar arwynebedd er mwyn mesur llenni ‘blacowt’
Cam cynnydd 3 - Rwyf wedi defnyddio amrywiaeth o weithgareddau ymarferol i archwilio arwynebedd siapiau.




	Meini Prawf Llwyddiant (wedi eu cysylltu’n glir â phob Amcan Dysgu ac yn gysylltiedig â phroses a/neu gynnyrch dysgu)
	Asesu Dysgu’r Disgyblion
Tystiolaeth
 (Beth sydd gan y dysgwyr i’w ddweud/ysgrifennu/gwneud/cynhyrchu i ddangos yr hyn a ddysgir)

	Er mwyn llwyddo rhaid i mi…
1. Ddewis tsili sy’n addas i mi.
2. Cyfrifo arwynebedd y lleni yn gywir

	-Holi cwestiynau
-Sialens tsili
-Meini prawf llwyddiant (mpll)
- 3 cyn fi




	Amser
	Gweithgareddau/Methodoleg/Cysyniadau Allweddol
 (Rôl yr Athro – gan gynnwys pwyntiau dysgu allweddol a chwestiynau allweddol)
	Tasgau Disgyblion
 (Rôl disgyblion – gan gynnwys strategaethau gwahaniaethu, ymgysylltu ag asesu ffurfiannol a gwaith cartref)

	Adnoddau
 (Gan gynnwys gofyniad Iechyd a Diogelwch)

	Cyflwyno
	Ail-atgoffa o sut i gyfrifo arwynebedd sgwar a triongl – ychydig o gwestiynau dechreuol ar y bwrdd gwyn:

Set gwahanol o gwestiynau i bob grwp gallu. Yr athrawes i ddewis rhain ar yr adeg yma.
Rhoi cyfle i’r disgyblion geisio unrhyw set o gwestiynau, gallant o hyn ddewis eu lefel gallu am y wers.

	

Ateb y cwestiynau ddechreuol
Cyfle i blant holi cwestiynau os nad ydynt yn siwr
	Taflen gwestiynau

	

Addysgu a Dysgu Craidd
	Mynd o amgylch yn helpu’r rhai sydd angen. Peidio datgelu’r atebion iddynt, yn hytrach hybu ffyrdd iddynt allu ei wnedu eu huanin e.e. modelu, defnyddio adnoddau, ail-adrodd y cwestiwn.

	Her rhifedd: Disgyblion i ddewis lliw ei tsili
· Tsili Coch (is eu gallu) Cyfri’r sgwariau bach o fewn y sgwar mawr er mwyn canfod yr arwynebedd. Torri a creu y lleni gan ddefyddio papur sgwariau.

Tsili melyn a gwyrdd = Darllen gwybodaeth er mwyn mesur llenni blacowt. E.e ‘Mae’r ffenest yn 20cm2.’
· Tsili melyn (Gallu canolig) = Defnyddio pren mesur i fesur allan hyd a lled sy’n gwneud 20cm2 i gael arwynebedd sgwar. Torri hyn allan ar bapur du er mwyn creu llenni blacowt.
· Tsili Gwyrdd (uwch eu gallu/MATh) = Hanner fy lleni blacowt wedi torri, gallwch chi greu yr hanner arall i mi.
Bydd y llenni wedi torri mewn siap triongl ac felly yn rhoi cyfle i weithio allan arwynebedd triongl drwy fformiwla hyd x lled ac yna rhannu efo 2.  Mesur a torri rhain allan.
Sicrhau bod pob grwp gallu yn eistedd fesul grwp (heb i’r disgyblion wybod hynny’n uniongyrchol) i atal unrhyw gystadleuaeth.


	Rhifedd: 
- Gwybodaeth y ffenestri
-Papur du
-siswrn
-pren mesur
- adnoddau amrywiol
- papur sgwariau













	

Sesiwn Gloi
	Testun trafod



Gem sydyn ar y bwrdd gwyn – Pa arwynebedd sy’n wahanol. Bydd cwestiynau rhain wedi’w gymysgu fel nad yw’r digyblion yn gwybod pa cwestiynau sy’n berthnasol i bob grwp gallu. Gall unrhyw un geisio’r atebion.
	 Ar ddiwedd sesiynau bydd cyfle i roi adborth – beth wnaethoch chi fwynhau?
Beth weithiodd yn dda? 

Ateb cwestiynau i grynhoi – dangos y byrddau gwyn gyda’r ateb i bawb.
Hunan-asesu eu ymatebion fel nad yw’r disgyblion yn teimlo cywilydd na methiant pe baent yn dangos i bawb.
	







Cwestiynau’r Cyfweliad.
Cwestiynau’r cyfweliad:
Wedi gofyn caniatad – Disgyblion yn cytuno ac yn holl ymwybodol nad oes rheidrwydd iddynt ateb y cwestiwn os nad ydynt eisiau.
1. Beth ddysgoch chi yn y wers?
2. Pam ddewisaist ti’r tsili yna?
3. Beth, os unrhywbeth, aeth yn dda yn y wers?
4. Gofyn pam i’r cwestiwn uchod.
5. Pam ydych chi’n meddwl bod Miss yn gadael ichi ddewis tsili eich hun?
6. Sut wyt ti’n teimlo ar ôl y wers?
7. Gofyn pam i’r cwestiwn uchod






Ffurflen a llythyr cydsynio.

FFURFLEN GYDSYNIO I RHIENI
TEITL Y PROSIECT: Beth ydy'r berthynas rhwng gwahaniaethu tasgau a hunan-fri'r dysgwyr?


Enw’r Ymchwilydd: Lois Ellis-Green								         	

1. Cadarnhaf fy mod wedi darllen a deall y ffurflen wybodaeth sydd wedi ei dyddio 4/12/2020 ar gyfer yr astudiaeth uchod.  


1. Deallaf fod cyfranogiad fy mhlentyn yn wirfoddol ac rwy’n rhydd i dynnu’r caniatâd yn ôl ar unrhyw adeg, heb roi rheswm. 


1. Rwy'n deall y gall fy mhlentyn ddewis tynnu'n ôl ar unrhyw adeg, heb roi rheswm.


1. Rwy'n deall y bydd y wybodaeth a roddir gan fy mhlentyn yn cael ei defnyddio mewn aseiniad Prifysgol.


1. Deallaf na fydd fy enw yn ymddangos ar unrhyw bryd.


1. Cytunaf i fy mhlentyn gymryd rhan yn yr astudiaeth uchod.






_____________________        _____________________________       __________
Enw’r plentyn                             Llofnod y rhiant                                       Dyddiad



_

Ar ôl ei llenwi, dychwelwch yn yr amlen a roddwyd i Miss Ellis-Green erbyn y 14eg o Ionawr (14/01/2021)

Diolch.





FFURFLEN WYBODAETH 
TEITL Y PROSIECT: Beth ydy'r berthynas rhwng gwahaniaethu tasgau a hunan-fri'r dysgwyr?


Annwyl Rhiant / Warcheidwad:

Fy enw i yw Lois Ellis-Green ac rwy'n astudio am gymhwyster BA Addysg Gynradd gyda SAC yn Yr Athrofa, Prifysgol Cymru y Drindod Dewi Sant. 

Hoffwn wahodd eich plentyn i gymryd rhan yn fy mhrosiect ymchwil. Teitl y prosiect yw ‘Beth ydy'r berthynas rhwng gwahaniaethu tasgau a hunan-fri'r dysgwyr?’ ac rwy'n anelu at ddarganfod ffordd well o grwpio disgyblion.  Trwy gyfranogiad eich plentyn, rwy'n gobeithio canfod effeithiau gwahaniaethu ar hunan-fri disgyblion.

Os ydych yn cytuno, byddwn yn dymuno arsylwi eich pletnyn o fewn awyrgylch naturiol y wers o fewn y dosbarth gan hefyd gynnal cyfweliad grŵp gyda nhw a’r cyfranogwyr eraill. Yn y cyfweliad, byddwn yn dymuno recordio eu llais yn unig ar gyfer pwrpas yr ymchwiliad yn unig. Bydd y recordiad yn cael ei ddileu a’i ddinistrio ar ddiwedd yr ymchwiliad.

Bydd pob enw yn cael ei gadw'n hollol gyfrinachol a dim ond minnau a'm partner ymchwil fydd yn ei adnabod. Mae cyfranogiad eich plentyn yn yr astudiaeth hon yn gwbl wirfoddol felly gallwch chi neu'ch plentyn dynnu'n ôl o'r astudiaeth ar unrhyw adeg.  Bydd gofyn i'ch plentyn roi ei gydsyniad cyn dechrau'r astudiaeth yn ogystal.

Ar ôl dadansoddi'r data a gafwyd o'r arsylwadau gwersi a'r cyfweliad grŵp, byddwn yn falch o roi copi o'r canfyddiadau i chi ar eich cais. Bydd canlyniadau'r ymchwil yn cael eu trafod mewn aseiniad Prifysgol a fydd yn cyfrannu at fy nghwrs.  Caiff canlyniadau'r astudiaeth hon eu storio ar gwmwl y cyfrifiadur ysgol a chaiff yr holl ddata crai eu dinistrio unwaith y bydd yr asesiad wedi'i farcio. 

Diolch i chi ymlaen llaw am eich amser. Os oes unrhyw gwestiynau'n codi, mae croeso i chi gysylltu â mi ar unrhyw bryd. 

Yn gywir,
Lois Ellis-Green
4/12/2020








Ffurflen arsylwi
Dylid ddefnyddio’r blychau er mwyn nodi yr hyn â arsylwyd ar gyfer pob disgybl ym mhob ardran o’r wers, yn benodol gan ddefnyddio’r graddfa Leuven isod.
Graddfa Leuven:
	Lefel
	Hunan-fri
	Arwyddion

	1
	Hynod o isel

	Mae'r plentyn yn dangos arwyddion o anghysur yn glir fel crio neu sgrechian. Efallai eu bod yn edrych yn ddigalon, yn drist, yn ofnus neu'n ddig. Nid yw'r plentyn yn ymateb i'r amgylchedd, yn osgoi cyswllt ac yn tynnu'n ôl. Gall y plentyn ymddwyn yn ymosodol, gan frifo ei hun neu eraill.

	2
	Isel
	Mae'r osgo, mynegiant wynebol a gweithredoedd yn dangos nad yw'r plentyn yn teimlo'n gartrefol. Fodd bynnag, mae'r signalau yn llai eglur nag y rhai a fynegir ar lefel 1 e.e yr ymdeimlad o anghysur trwy'r amser.

	3
	Cymedrol
	Mae gan y plentyn osgo niwtral. Nid yw mynegiant wynebol ac osgo yn dangos fawr ddim emosiwn, os o gwbl. Nid oes unrhyw arwyddion yn dynodi tristwch na phleser, cysur neu anghysur.

	4
	Uchel
	Mae'r plentyn yn dangos arwyddion amlwg o foddhad (fel y'u rhestrir o dan lefel 5). Fodd bynnag, nid yw'r signalau hyn yn bresennol yn gyson gyda'r un dwyster.

	5
	Eithriadol o uchel
	Mae'r plentyn yn edrych yn hapus ac yn siriol, yn gwenu, yn gweiddi â phleser. Gallant fod yn fywiog ac yn llawn egni. Gall gweithredoedd fod yn ddigymell a mynegiannol. Mae'r plentyn yn ymddangos yn hamddenol ac nid yw'n dangos unrhyw arwyddion ocstraen neu densiwn. Mae ef / hi yn agored ac yn hygyrch i'r amgylchedd. Mynegodd y plentyn hunanhyder a hunan-sicrwydd.





Tabl gofnodi:
	Disgybl
	Cyflwyniad
	Tasg
	Clo

	A
	
	
	

	B
	
	
	

	C
	
	
	













Ffurflen cymeradwyaeth Foesegol.
[image: ]FFURFLEN PG2 / E1

CAIS AM GYMERADWYAETH FOESEGOL

Er mwyn i fudd ddeillio o ymchwil ac i leihau’r risg o niwed, mae’n rhaid ei gynnal yn foesegol. Mae’n bosibl na fydd ymchwilydd wedi'i ddiogelu gan yswiriant y Brifysgol os na chafwyd cymeradwyaeth foesegol cyn cychwyn.

Mae’r Brifysgol yn dilyn diffiniad yr OECD o weithgarwch ymchwil a geir yn llawlyfr Frascati: “gwaith creadigol a gyflawnir mewn modd systematig er mwyn cynyddu’r stôr o wybodaeth, yn cynnwys gwybodaeth am ddyn, diwylliant a chymdeithas, a’r defnydd o’r stôr hon o wybodaeth i lunio cymwysiadau newydd” Yn hynny o beth, mae hyn yn cwmpasu gweithgareddau a gyflawnir gan aelodau’r staff, myfyrwyr ymchwil ôl-raddedig, a myfyrwyr ôl-raddedig ac israddedig a addysgir sy’n gweithio ar draethodau hir/prosiectau.

Gelwir yr unigolyn sy’n ymgymryd â’r gweithgarwch ymchwil yn “brif ymchwilydd”.

Nid oes angen cymeradwyaeth foesegol ar gyfer archwiliadau arferol, adolygiadau perfformiad, astudiaethau sicrhau ansawdd, profion o fewn gofynion addysgol arferol, a beirniadaeth lenyddol neu artistig.

Darllenwch y nodiadau cyfarwyddyd cyn cwblhau HOLL adrannau’r ffurflen.

Rhaid i’r ffurflen hon gael ei chwblhau a’i chymeradwyo cyn ymgymryd ag unrhyw weithgarwch ymchwil. Gweler y Rhestr Wirio am fanylion y broses ar gyfer categorïau gwahanol o geisiadau.  

ADRAN A: Amdanoch Chi (Prif Ymchwilydd)
	Enw Llawn:
	   Lois Elen Ellis-Green

	Ticiwch bob blwch sy’n berthnasol:

	Aelod o’r staff: 
	☐
	Cymrawd ymchwil anrhydeddus:
	☐

	Myfyriwr Israddedig
	☒	Myfyriwr Ôl-raddedig a Addysgir
	☐	Myfyriwr Ymchwil Ôl-raddedig
	☐


	Athrofa/Disgyblaeth Academaidd/Canolfan:
	
Hyfforddiant Cychwynnol Athrawon, Yr Athrofa

	Campws:
	
Caerfyrddin

	Cyfeiriad e-bost:
	
1801068@student.uwtsd.ac.uk

	Rhif Ffôn Cyswllt:
	
07702072353

	I fyfyrwyr: 

	Rhif y Myfyriwr: 
	
1801068

	Rhaglen Astudio:
	
BA Addysg Gynradd SAC

	Cyfarwyddwr Astudiaethau/ Goruchwyliwr:
	
Dr Sioned V Hughes






ADRAN B: Cymeradwyaeth ar gyfer Gweithgarwch Ymchwil
	A yw’r gweithgarwch ymchwil wedi’i gymeradwyo mewn egwyddor?
(gweler y Nodiadau Cyfarwyddyd ynglŷn â’r broses gymeradwyo briodol ar gyfer lefelau ymchwil gwahanol gan gategorïau gwahanol o unigolion)
	YDY
	☒	NAC YDY
	☐
	
	Dyddiad

	Os Ydy, nodwch ffynhonnell y gymeradwyaeth (a’r dyddiad os yw’n wybyddus) Mae’n rhaid cael cymeradwyaeth mewn egwyddor gan y ffynhonnell berthnasol cyn gwneud cais am gymeradwyaeth foesegol
	Pwyllgor Graddau Ymchwil
	☐	

	
	Pwyllgor Ymchwil yr Athrofa
	☐	

	
	Arall (noder) Arweinydd Modwl ECAD6010

	☒	04.01.21



ADRAN C:  Deunyddiau Cyfarwyddyd Moesegol Mewnol ac Allanol 
	Rhestrwch y dogfennau cyfarwyddyd moesegol craidd y cyfeiriwyd atynt wrth gwblhau’r ffurflen hon (gan gynnwys unrhyw godau moeseg ymchwil penodol i’r ddisgyblaeth, a hefyd unrhyw ganllawiau moesegol penodol yn ymwneud â’r fethodoleg arfaethedig).  Ticiwch i gadarnhau fod eich cynnig ymchwil yn cydymffurfio â’r codau a’r canllawiau hyn.

	Cod Ymarfer Moeseg ac Integredd Ymchwil PCYDDS

	☒
	
Polisi Rheoli Data Ymchwil PCYDDS
	☒

	
Canllawiau BERA: Sicrhau cyfrifoldebau i gyfranogwyr, cydsyniad, tryloywder, hawl i dynnu'n ôl, cymhellion, atal niwed sy'n deillio o gymryd rhan mewn ymchwil, preifatrwydd a storio a datgelu data
	☒

	
	☐




ADRAN D: Gweithgarwch Ymchwil Cydweithredol Allanol
	A yw’r gweithgarwch ymchwil yn cynnwys cydweithwyr y tu allan i’r Brifysgol?
	YDY
	☐
	NAC YDY
	☒

	
Os Ydy, rhowch enw’r sefydliad allanol ac enw a manylion cyswllt y prif berson cyswllt a chadarnhad bod y person hwn wedi cydsynio i’w ddata personol gael eu rhannu yn rhan o’r cydweithio hwn:

	Sefydliad
	


	Enw’r person cyswllt
	


	Cyfeiriad e-bost y person cyswllt

	

	Ydy’r unigolyn hwn wedi cydsynio i rannu ei fanylion ar y ffurflen hon?
	YDY
	☐
	NAC YDY
	☐

	Ydych chi’n derbyn ysgoloriaeth KESS?
	YDW
	☐
	NAC YDW
	☐

	Ydy eich ymchwil yn cael ei ariannu’n allanol?
	YDY
	☐
	NAC YDY
	☐

	Ydych chi wedi’ch cyflogi’n benodol i ymgymryd â’r ymchwil hwn naill ai am dâl neu’n wirfoddol?
	Gwirfoddol
	YDW
	☐
	NAC YDW
	☐

	
	Cyflogedig
	YDW
	☐
	NAC YDW
	☐

	A yw'r ymchwil yn cael ei wneud o fewn un o Bartneriaethau Dysgu Proffesiynol yr Athrofa  (PDPA) PCYDDS sy’n bod yn barod?
	Os YDY yna nid oes angen ateb y cwestiwn caniatâd isod.
	YDY
	☐
	NAC YDY
	☐

	Mae caniatâd i ymgymryd â’r ymchwil wedi’i roi gan y sefydliad partner
	(Os YDY atodwch gopi)
Os NA ni all y cais fynd yn ei flaen
	YDY
	☐
	NAC YDY
	☐




Pan fo’r gweithgarwch ymchwil yn cael ei gynnal mewn cydweithrediad â sefydliad allanol
	A oes gan y sefydliad hwn ei system cymeradwyaeth foesegol ei hun?
	OES
	☐
	NAC OES
	☐

	
Os Oes, atodwch gopi o unrhyw gymeradwyaeth derfynol (neu gymeradwyaeth interim) gan y sefydliad



ADRAN E: Manylion y Gweithgarwch Ymchwil
	Teitl dangosol:
	Beth ydy'r berthynas rhwng gwahaniaethu tasgau a hunan-fri'r dysgwyr?

	Dyddiad cychwyn arfaethedig: 
	18.11.20
	Dyddiad gorffen arfaethedig: 
	     04.01.21

	Cyflwyniad i’r Ymchwil (uchafswm o 300 o eiriau)
Gwnewch yn siŵr eich bod yn ysgrifennu ar gyfer Cynulleidfa Anarbenigol wrth amlinellu eich ymateb i’r tri phwynt isod:
· Pwrpas y Gweithgarwch Ymchwil
· Cwestiwn Ymchwil Arfaethedig
· Nodau’r Gweithgarwch Ymchwil
· Amcanion y Gweithgarwch Ymchwil
Dangoswch, yn gryno, sut mae Ymchwil Cyfredol wedi arwain y gweithgarwch arfaethedig ac esboniwch
· Beth fydd y gweithgarwch ymchwil yn ei ychwanegu at y corff gwybodaeth 
· Sut mae’n mynd i’r afael â maes o bwys. 

	Pwrpas y Gweithgarwch Ymchwil
· I archwilio effaith egwyddorion addysgeg gwahaniaethu ar hunan fri dysgwyr.
· I dreialu gwahanol ddulliau ymchwil yn ymarferol sef astudiaeth wers
(dylai’r blwch hwn fynd yn fwy wrth i chi deipio)

	Cwestiwn Ymchwil

Beth ydy'r berthynas rhwng gwahaniaethu tasgau a hunan-fri'r dysgwyr?

(dylai’r blwch hwn fynd yn fwy wrth i chi deipio)

	Nodau’r Gweithgarwch Ymchwil.
· I archwilio canfyddiadau dysgwyr o wahaniaethu
· I werthuso’n feirniadol yr offer ymchwil gwahanol
· I ddatblygu ymhellach fy ngwybodaeth a’n nealltwriaeth bersonol o egwyddorion addysgeg er mwyn gwella fy arfer proffesiynol

(dylai’r blwch hwn fynd yn fwy wrth i chi deipio)

	Amcanion y Gweithgarwch Ymchwil
· I archwilio egwyddorion addysgeg ac agweddau i gefnogi dysgu’r dysgwyr drwy arsylwad.
· I gynllunio ac arsylwi gwers er mwyn trawsnewid arfer
· I adfyfyrio’n feirniadol ar y broses o ddefnyddio offer ymchwilio gwahanol i gasglu data
· I werthuso’n feirniadol strategaeth addysgu neu agwedd

(dylai’r blwch hwn fynd yn fwy wrth i chi deipio)

	Dulliau arfaethedig (uchafswm o 600 o eiriau)
Rhowch grynodeb byr o’r holl ddulliau y gellid eu defnyddio yn y gweithgarwch ymchwil, gan ei gwneud yn glir pa dechnegau penodol fydd o bosibl yn cael eu defnyddio. Os ystyrir yn ddiweddarach bod dulliau heblaw am y rhai a restrwyd yn yr adran hon yn briodol, bydd angen cymeradwyaeth foesegol ychwanegol ar gyfer y dulliau hynny.

	Cyfweliadau- Bydd grwp ffocws yn cymryd rhan mewn cyfweliad lled-strwythuredig ble y gwahoddir hwy i ymateb i gwestiynau allweddol. Er enghraifft, Beth ddysgoch chi yn y wers? Pam ddewisaist ti’r tsili yna? Bydd y plant mewn lleoliad anffurfiol a byddaf yn gwneud nodiadau o’u hymatebion mewn llyfr. Ni fydd y plant yn cael eu gorfodi i gymryd rhan ac ni fydd unrhyw gwestiynu uniongyrchol yn cymryd lle os na fydd plentyn yn dymuno ymateb. 
Gadael: bydd y plant yn cael cardiau coch a gwyrdd a byddaf yn esbonio eu bod yn cael troi’r cerdyn coch ar unrhyw adeg os ydynt yn dymuno gadael y cyfweliad.

Arsylwadau- Byddaf yn arsylwi 3 disgybl o wahanol gallu ble bydd yr arsylwr yn craffu ar deimladau’r disgybl drwy gydol y weithgaredd. Gadael: Byddaf yn rhannu’r nodiadau gyda’r athro/awes dosbarth a’r plant ar ôl arsylwi. Byddaf yn gofyn caniatâd ar lafar i’r athrawon i ofyn os byddaf yn cael defnyddio’r data.

Recordio fideo neu sain (Tynnu lluniau) - Wrth gyfweld oedolion a fydd yn cyfranogi byddaf yn recordio’r cyfweliad. Byddaf yn recordio enghreifftiau o arfer da ac addysgu er mwyn adfyfyrio ar y strategaethau defnyddir yn ystod y wers. Byddaf yn recordio’r cyfweliadau gyda’r disgyblion yn ystod y cyfweliad anffurfiol. Efallai y bydd tystiolaeth ffotograffig yn cael ei ddefnyddio ond byddaf yn sicrhau na fydd wynebau’r plant yn y ffotograffau ac fe fydd ffurflen ganiatâd wedi eu hyrwyddo cyn y recordiad. Byddaf yn sicrhau caniatad gan fod cyfranogwr ar gyfer recordio cyn gwneud hynny.
Gadael: Bydd y plant yn cael cardiau coch a gwyrdd a byddaf yn esbonio eu bod yn cael troi’r cerdyn coch ar unrhyw adeg os ydynt yn dymuno gadael y cyfweliad.

Ni fydd enwau plant yn cael eu cofnodi ar unrhyw achlysur.
Wrth dynnu lluniau ni fydd hwynebau’r plant yn y lluniau. Byddaf yn sicrhau caniatâd pob cyfranogwr cyn recordio. Os na fydd y dysgwyr yn hapus i mi ei recordio byddaf yn defnyddio'r wynebau gwyrdd, melyn a coch eto.

Ni fydd enwau plant yn cael eu cofnodi ar unrhyw achlysur. 



(dylai’r blwch hwn fynd yn fwy wrth i chi deipio)

	Lleoliad y gweithgarwch ymchwil
Nodwch yr holl leoliadau lle cynhelir y gweithgarwch ymchwil.

	Bydd y gweithgarwch ymchwil yn cael ei gynnal mewn ysgol drefol fawr gyda tua 300 o ddisgyblion

(dylai’r blwch hwn fynd yn fwy wrth i chi deipio)

	Gweithgarwch ymchwil y tu allan i’r DU
Os cynhelir gweithgarwch ymchwil dramor, chi sy’n gyfrifol am sicrhau y cydymffurfir ag ystyriaethau moesegol lleol ac y ceisir y caniatâd perthnasol. Nodwch unrhyw ganllawiau lleol sy’n bodoli (e.e. gan gymdeithasau proffesiynol lleol/cymdeithasau dysgedig/prifysgolion) a nodwch a yw’r rhain yn cynnwys amodau moesegol y tu hwnt i’r hyn sy’n arferol yn y DU (rhowch fanylion unrhyw drwyddedau neu ganiatâd sydd eu hangen). Yn ogystal nodwch a oes unrhyw faterion moesegol penodol yn codi yn sgil y cyd-destun lleol lle cynhelir y gweithgarwch ymchwil, er enghraifft, materion diwylliannol a/neu gyfreithiol sensitif neu achosion lle mae’r cyfranogwyr yn agored i niwed.

	
Amherthnasol

(dylai’r blwch hwn fynd yn fwy wrth i chi deipio)


	Defnyddio dogfennau nad ydynt wedi’u cyhoeddi: A oes unrhyw rai o’r dogfennau NAD ydynt ar gael yn gyhoeddus?   

	NAC OES
	☐

	
	OES
	☐

	Os Oes, rhowch fanylion yma o’r modd y byddwch yn cael mynediad at ddogfennaeth benodol nad yw wedi’i chyhoeddi a bod hyn yn unol â chyfraith diogelu data gyfredol y wlad dan sylw a Chymru a Lloegr.

(dylai’r blwch hwn fynd yn fwy wrth i chi deipio)



ADRAN F: Cwmpas y Gweithgarwch Ymchwil  
	A fydd y gweithgarwch ymchwil yn cynnwys:
	
BYDD
	
NA FYDD

	Defnyddio holiadur neu offeryn ymchwil tebyg?
	☐
	☒

	Defnyddio cyfweliadau?
	☒
	☐

	Defnyddio dyddiaduron?
	☐
	☒

	Arsylwi ar gyfranogwyr a hwythau'n ymwybodol o hynny?
	☒
	☐

	Arsylwi ar gyfranogwyr a hwythau ddim yn ymwybodol o hynny?
	☐
	☒

	Defnyddio recordio fideo neu sain?
	☒
	☐

	Mynediad i wybodaeth bersonol neu gyfrinachol heb gydsyniad penodol y cyfranogwyr? 
	☐
	☒

	Defnyddio unrhyw gwestiynau, ysgogiadau prawf neu gyflwyniad a allai, ym mhrofiad rhai, achosi niwed / tramgwydd corfforol, meddyliol neu emosiynol? 
	☐
	☒

	Cyflawni unrhyw weithredoedd a allai achosi embaras neu effeithio ar hunan-barch? 
	☐
	☒

	Ymchwilio i gyfranogwyr sy’n ymwneud â gweithgareddau anghyfreithlon? 
	☐
	☒

	Defnyddio gweithdrefnau sy’n cynnwys twyll?
	☐
	☒

	Rhoi unrhyw sylwedd, cyfrwng neu blasebo? 
	☐
	☒

	Gweithio gydag anifeiliaid fertebraidd byw?
	☐
	☒

	Dulliau eraill o gasglu data gwreiddiol. Eglurwch yn y blwch hwn
Er enghraifft, ‘grwpiau ffocws’. Nodwch y math o ddull(iau) casglu data yn y blwch hwn a thiciwch y blwch cysylltiedig.
	☒
	☐

	Manylion unrhyw ddulliau eraill o gasglu data gwreiddiol:
Arsylwad gwers

(dylai’r blwch hwn fynd yn fwy wrth i chi deipio)
	
	


Os atebwyd NA FYDD i bob cwestiwn, yna mae’r gweithgarwch ymchwil yn isel ei risg (yn foesegol) a gall fod wedi’i eithrio rhag rhai o’r adrannau canlynol (gweler y Nodiadau Cyfarwyddyd). 

Os atebwyd BYDD i unrhyw gwestiwn, ni ddylid ymgymryd â gweithgarwch ymchwil tan y ceir cymeradwyaeth foesegol lawn. 


ADRAN G: Cyfranogwyr Arfaethedig       
	Pwy yw’r cyfranogwyr arfaethedig:
	
IE
	
NA

	Myfyrwyr neu staff yn y Brifysgol?
	☐
	☒

	Oedolion (dros 18 oed ac sy’n gymwys i gydsynio)?
	☐
	☒

	Oedolion agored i niwed?
	☐
	☒

	Plant a Phobl Ifanc dan 18 oed? (Bydd angen cydsyniad Rhiant, Gofalwr neu Warcheidwad)
	☒
	☐

	Carcharorion?
	☐
	☒

	Troseddwyr ifanc?
	☐
	☒

	Y rhai y gellid ystyried bod ganddynt berthynas arbennig o ddibynnol â’r ymchwilydd neu gyfryngwr (gatekeeper)?
	☐
	☒

	Pobl sy’n ymwneud â gweithgareddau anghyfreithlon?
	☐
	☒

	Eraill (nodwch yn benodol unrhyw grŵp nad ydynt efallai’n gallu rhoi cydsyniad). Nodwch nhw yma a thicio’r blwch priodol

	☐
	☒

	Arall – nodwch yma:



(dylai’r blwch hwn fynd yn fwy wrth i chi deipio)
	
	



	Niferoedd a ffynhonnell y cyfranogwyr
Sut byddwch chi’n canfod cyfranogwyr a sut cânt eu recriwtio? 

	Faint o gyfranogwyr a ddisgwylir?

	
3 cyfranogwr

(dylai’r blwch hwn fynd yn fwy wrth i chi deipio)

	Pwy fydd y cyfranogwyr?

	
3 disgybl o wahanol gallu
(dylai’r blwch hwn fynd yn fwy wrth i chi deipio)

	Sut byddwch chi’n canfod y cyfranogwyr?
	Gwybodaeth gan yr athrawon dosbarth


(dylai’r blwch hwn fynd yn fwy wrth i chi deipio)




	Gwybodaeth i gyfranogwyr: 
	
BYDDAF
	NA FYDDAF
	
AMH.

	A fyddwch chi’n disgrifio’r prif weithdrefnau ymchwil i gyfranogwyr ymlaen llaw, fel eu bod yn cael gwybod beth i’w ddisgwyl?
	☒
	☐
	☐

	A fyddwch chi’n dweud wrth y cyfranogwyr fod eu cyfranogiad yn wirfoddol?
	☒
	☐
	☐

	A fyddwch chi’n cael cydsyniad ysgrifenedig gan y rhai sy’n cymryd rhan?
	☐
	☐
	☒

	A fyddwch chi’n egluro wrth y cyfranogwyr na fydd gwrthod cymryd rhan yn yr ymchwil yn effeithio ar eu triniaeth neu’u haddysg (os yn berthnasol)?
	☒
	☐
	☐

	Os yw’r ymchwil yn arsylwadol, a fyddwch chi’n gofyn i’r cyfranogwyr am eu cydsyniad i gael eu harsylwi?
	☒
	☐
	☐

	A fyddwch chi’n dweud wrth y cyfranogwyr eu bod yn gallu tynnu’n ôl o’r ymchwil ar unrhyw adeg ac am unrhyw reswm?
	☒
	☐
	☐

	Gyda holiaduron, a fyddwch chi’n rhoi’r dewis i gyfranogwyr i hepgor cwestiynau nad ydynt am eu hateb?
	☒
	☐
	☐

	A fyddwch chi’n dweud wrth y cyfranogwyr yr ymdrinnir â’u data yn gwbl gyfrinachol ac, os cânt eu cyhoeddi, na ellir eu hadnabod fel eu data hwy?
	☒
	☐
	☐

	A fyddwch yn cynnal ôl-drafodaeth gyda'r cyfranogwyr wedi iddynt gymryd rhan, mewn modd sy’n briodol i’r math o ymchwil a gynhaliwyd?
	☐
	☐
	☒

	Os atebwyd NA FYDDAF i unrhyw rai o’r cwestiynau uchod, rhowch eglurhad 

	


(dylai’r blwch hwn fynd yn fwy wrth i chi deipio)



	Gwybodaeth i gyfranogwyr: 
	
BYDD
	NA FYDD
	
AMH.

	A fydd pob cyfranogwr yn cael ei dalu? 
	☐
	☒
	☐

	A fydd offer trydanol arbenigol neu offer arall yn cael ei ddefnyddio gyda’r cyfranogwyr?
	☐
	☒
	☐

	A fydd unrhyw fuddiannau ariannol neu fuddiannau eraill i’r ymchwilydd neu’r Brifysgol yn deillio o’r astudiaeth hon?
	☐
	☒
	☐

	A fydd y gweithgarwch ymchwil yn cynnwys camarwain cyfranogwyr yn fwriadol mewn unrhyw fodd, neu guddio nodau penodol yr astudiaeth yn rhannol neu’n llawn?
	☐
	☒
	☐

	Os atebwyd BYDD i unrhyw gwestiwn, rhowch fanylion llawn 

	


(dylai’r blwch hwn fynd yn fwy wrth i chi deipio)



ADRAN H: Risgiau a Ragwelir
	
Amlinellwch unrhyw risgiau a ragwelir a allai gael effaith niweidiol ar unrhyw rai o’r cyfranogwyr, yr ymchwilwyr a/neu’r Brifysgol, a’r camau a gymerir i fynd i’r afael â nhw. 

Os ydych wedi cwblhau asesiad risg llawn (er enghraifft fel sy’n ofynnol gan labordy, neu gydweithiwr ymchwil allanol) gallwch atodi’r asesiad hwnnw i’r ffurflen hon.  

	A oes asesiad risg llawn wedi’i gwblhau a’i atodi? 

	Oes  
	☐

	
	Nac oes
	☒

	Risgiau i’r cyfranogwyr
Er enghraifft: gofid emosiynol, datgeliad ariannol, niwed corfforol, trosglwyddo data personol, gwybodaeth sefydliadol sensitif

	Risg i’r Cyfranogwr:


1. Gall y cyfranogwyr deimlo’n anesmwyth wrth drafod themâu o fewn cyfweliad.
2. Gall y cyfranogwr deimlo o dan bwysau i berfformio’n dda yn ystod y wers




(dylai’r blwch hwn fynd yn fwy wrth i chi deipio)
	Sut byddwch chi’n lleihau’r Risg i’r Cyfranogwr

1. Byddaf yn sicrhau bod yr amgylchedd yn un anffurfiol sydd ddim yn rhoi pwysau ar y cyfranogwyr i ymateb mewn unrhyw fodd. Hefyd byddaf yn sicrhau ei bod yn gwybod gallant adael y broses ar unrhyw bryd ac na fydd hynny yn effeithio ar ei addysg na’r ymchwil mewn unrhyw ffordd.
2. Byddwn yn sicrhau bod y cyfranogwyr yn holl ymwybodol mai astudiaeth ar y wers ydyw yn hytrach na ar nhw yn unig fel bod yn gallu ymlacio ac ymddwyn yn naturiol.



(dylai’r blwch hwn fynd yn fwy wrth i chi deipio)

	Os yw’r gweithgarwch ymchwil yn cynnwys pynciau sensitif neu bynciau sy’n peri gofid neu gywilydd (e.e. gweithgarwch rhywiol, defnydd o gyffuriau) neu faterion sy’n debygol o ddatgelu gwybodaeth sy’n galw am weithredu pellach (e.e. gweithgarwch troseddol), rhowch fanylion y gweithdrefnau i ddelio â’r materion hyn, gan gynnwys unrhyw gefnogaeth/gyngor (e.e. rhifau llinellau cymorth) a gynigir i’r cyfranogwyr. Sylwer, lle bo hynny’n berthnasol, y dylai gweithdrefnau cydsynio ei gwneud yn glir os darganfyddir rhywbeth sydd, neu a allai fod, yn anghyfreithlon yn ystod prosiect, ei bod yn bosibl y bydd angen ei ddatgelu i’r awdurdodau priodol

	


(dylai’r blwch hwn fynd yn fwy wrth i chi deipio)

	Risgiau i’r ymchwilydd
Er enghraifft: diogelwch personol, niwed corfforol, gofid emosiynol, risg o gyhuddiad o niwed/ anwedduster, gwrthdaro buddiannau

	Risg i’r ymchwilydd:

1. Cwyn yn erbyn yr ymchwilydd neu gyhuddiad o ymarfer amhroffesiynol ac addasu a ffugio data.
2. Data yn mynd ar goll neu rhywun yn cael mynediad ato heb ganiatad

(dylai’r blwch hwn fynd yn fwy wrth i chi deipio)
	Sut byddwch chi’n lleihau’r Risg i’r Ymchwilydd:

1. Byddaf yn dilyn canllawiau BERA (2018) a’r Cod Ymarfer Moeseg ac Integredd Ymchwil 2017-2020 PCYDDS.
2. Sicrhau bod y data a gasglwyd yn cael eu storio mewn man diogel gyda cyfrinair arno. Peidio datgelu’r cyfrinair i neb

(dylai’r blwch hwn fynd yn fwy wrth i chi deipio)

	Risgiau i’r Brifysgol/sefydliad
Er enghraifft: cyhoeddusrwydd gwael, colled ariannol, diogelu data

	Risg i’r Brifysgol:

1. Ymddwyn yn amhroffesiynol gan effeithio ar enw da a’r berthynas rhwng yr ysgol a’r brifysgol

(dylai’r blwch hwn fynd yn fwy wrth i chi deipio)
	Sut byddwch chi’n lleihau’r Risg i’r Brifysgol:

1. Byddaf yn ymddwyn yn broffesiynol ar bob achlysyr. Byddaf yn casglu data a’i storio mewn ffeil wedi a chyfrinair yn y cwmwl ar feddalwedd y brifysgol. Byddaf yn sicrhau bod y data y cael ei gadw yn gyfrinachol ac yn anhysbys. 

(dylai’r blwch hwn fynd yn fwy wrth i chi deipio)



	Y Gwasanaeth Datgelu a Gwahardd (DBS)

	Os yw gweithgarwch ymchwil yn cynnwys plant neu oedolion agored i niwed, mae’n rhaid cael tystysgrif gan y Gwasanaeth Datgelu a Gwahardd cyn dod i unrhyw gysylltiad â’r cyfranogwyr hyn.
	OES

	NAC OES

	AMH.


	A yw’n ofynnol bod gennych Dystysgrif DBS gyfredol ar gyfer eich ymchwil?
	☒
	☐
	☐



ADRAN I: Adborth, Cydsyniad a Chyfrinachedd
	Adborth
Pa ôl-drafodaeth ac adborth a ddarperir i’r cyfranogwyr, sut y gwneir hyn a phryd? 

	
Amherthnasol

(dylai’r blwch hwn fynd yn fwy wrth i chi deipio)

	Cydsyniad gwybodus
Disgrifiwch y trefniadau i hysbysu darpar gyfranogwyr, cyn iddynt roi cydsyniad, o’r hyn mae’n ei olygu i gymryd rhan. Disgrifiwch y trefniadau i gyfranogwyr roi cydsyniad llawn cyn i’r gwaith o gasglu data ddechrau. Os yw’n amhriodol cael cydsyniad yn y modd hwn, eglurwch sut y ceir cydsyniad a sut y cofnodir hynny yn unol â deddfwriaeth diogelu data gyfredol.

	
Byddaf yn trafod gyda fy nhiwtor proffesiynol a’r darlithydd a rhannu yr hyn yr wyf yn bwriadu ei ymchwilio, y dulliau ymchwil a’r rhesymwaith tu cefn i’r ymchwil. Byddaf hefyd yn gofyn am ganiatâd parhaus y cyfranogwyr yn ystod yr ymchwil. 

(dylai’r blwch hwn fynd yn fwy wrth i chi deipio)

	Cyfrinachedd / Anhysbysrwydd
Nodwch sut y sicrheir cyfrinachedd ac anhysbysrwydd y cyfranogwyr mewn unrhyw gynnyrch. Os na chynigir anhysbysrwydd, eglurwch pam. 

	
Byddwn yn dileu unrhyw enwau os maent yn codi i sicrhau cyfrinachedd. Byddaf yn sicrhau hawliau’r cyfranogwyr i gyfrinachedd ac anhysbysrwydd. Bydd y data yn cael ei storio mewn lle diogel. Byddaf yn sicrhau na fydd unrhyw ddata unigol (canlyniadau profion, deilliannau perfformiad adnabod) yn cael ei rannu gyda ysgolion/rhieni, ayyb.

(dylai’r blwch hwn fynd yn fwy wrth i chi deipio)



ADRAN J: Diogelu a Storio Data  
Wrth gwblhau’r adran hon cyfeiriwch at Bolisi Rheoli Data Ymchwil y Brifysgol a’r adnoddau helaeth ar dudalennau gwe Rheoli Data Ymchwil y Brifysgol (http://uwtsd.ac.uk/library/research-data-management/).
	A yw’r gweithgarwch ymchwil yn cynnwys data personol (yn ôl diffiniad y Rheoliad Cyffredinol ar Ddiogelu Data 2016 a Deddf Diogelu Data 2018)?
	YDY
	NAC YDY

	Mae “data personol” yn golygu unrhyw wybodaeth sy’n gysylltiedig â pherson naturiol adnabyddedig neu adnabyddadwy (‘testun data’).  Mae person naturiol adnabyddadwy yn un y gellir ei adnabod, yn uniongyrchol neu’n anuniongyrchol, yn arbennig wrth gyfeirio at ddynodydd megis enw, rhif adnabod, data lleoliad, dynodydd ar-lein neu at un neu fwy o ffactorau sy’n benodol i hunaniaeth gorfforol, ffisiolegol, enetig, feddyliol, economaidd, ddiwylliannol neu gymdeithasol y person naturiol hwnnw.
	☐
	X

	Os YDY, rhowch ddisgrifiad o’r data ac eglurwch pam mae angen casglu’r data hyn:

	
(dylai’r blwch hwn fynd yn fwy wrth i chi deipio)

	A yw’n cynnwys data categori arbennig (yn ôl diffiniad y Rheoliad Cyffredinol ar Ddiogelu Data)?
	YDY
	NAC YDY

	Mae “Data categori arbennig” yn golygu data personol sensitif sy’n cynnwys gwybodaeth am y testunau data -  
(a) tras hiliol neu ethnig,
(b) safbwyntiau gwleidyddol,
(c) credoau crefyddol neu gredoau eraill o natur debyg,
(d) aelodaeth o undeb llafur (yn ôl ystyr Deddf yr Undebau Llafur a Chysylltiadau Llafur (Cydgrynhoi) 1992),
(e) iechyd neu gyflwr corfforol neu feddyliol,
(f)  bywyd rhywiol,
(g) geneteg,
(h) data biometrig (a ddefnyddir i ddibenion adnabod),
	
☐
	
X

	Os YDY, rhowch ddisgrifiad o’r data categori arbennig ac eglurwch pam mae angen casglu’r data hyn:

	
(dylai’r blwch hwn fynd yn fwy wrth i chi deipio)


	
A fydd y gweithgarwch ymchwil yn cynnwys storio data personol a/neu ddata categori arbennig ar un o’r canlynol:
	BYDD
	NA FYDD

	Ffeiliau llaw (h.y. ar bapur)?
	☐
	☒

	Cyfrifiaduron y brifysgol?
	☐
	☒

	Cyfrifiaduron cwmnïau preifat?
	☐
	☒

	Cyfrifiaduron cartref neu bersonol eraill?
	☐
	☒

	Gliniaduron / CDs / disgyrwyr cludadwy / cofbinnau?
	☐
	☒

	Storio yn y “cwmwl” neu wefannau?
	☐
	☒

	Arall – noder:

	☐
	☒

	Yn achos yr holl ddata a storir, eglurwch y mesurau sydd yn eu lle i sicrhau diogelwch y data a gasglwyd, cyfrinachedd y data, yn cynnwys manylion diogelu’r data gan gyfrinair, eu hamgryptio, eu gwneud yn ddienw a’u rhoi dan ffugenw:

	

(dylai’r blwch hwn fynd yn fwy wrth i chi deipio)

	Storio Pob Data

	A fydd y gweithgarwch ymchwil yn cynnwys unrhyw rai o’r gweithgareddau canlynol:
	BYDD
	NA FYDD

	Trosglwyddo data electronig mewn unrhyw ffurf?
	☐
	☒

	Rhannu data ag eraill yn y Brifysgol?
	☐
	☒

	Rhannu data â sefydliadau eraill?
	☐
	☒

	Allforio data y tu allan i’r Undeb Ewropeaidd neu fewnforio data o’r tu allan i’r Deyrnas Unedig?
	☐
	☒

	Defnyddio cyfeiriadau, codau post, ffacsys, e-byst neu rifau ffôn personol?
	☐
	☒

	Cyhoeddi data a allai ganiatáu adnabod unigolion?
	☐
	☒

	Defnyddio system rheoli data?
	☐
	☒

	Archifo data?
	☒
	☐

	Os atebwyd BYDD i unrhyw gwestiwn, rhowch fanylion llawn, gan egluro sut y caiff hyn ei wneud yn unol â’r Rheoliad Cyffredinol ar Ddiogelu Data a’r Ddeddf Diogelu Data (a/neu unrhyw drefn ryngwladol gyfatebol):

	
Yn unol a rheolau GDPR byddwn yn dileu ac yn dinistrio’r data ar ol y cyfnod ymchwilio

(dylai’r blwch hwn fynd yn fwy wrth i chi deipio)

	Rhestrwch bawb fydd â hawl i weld y data a gynhyrchir trwy’r gweithgarwch ymchwil:

	
Yr ymchwilydd
(dylai’r blwch hwn fynd yn fwy wrth i chi deipio)

	Rhestrwch bawb fydd â rheolaeth o’r data a gynhyrchir trwy’r gweithgarwch ymchwil ac a fydd yn gweithredu fel ceidwad y data:

	Yr ymchwilydd


(dylai’r blwch hwn fynd yn fwy wrth i chi deipio)

	Rhowch fanylion y trefniadau storio data, yn cynnwys y mesurau diogelwch sydd yn eu lle i ddiogelu’r data, ble caiff y data eu storio, am ba hyd, ac ym mha ffurf. A fydd y data’n cael eu harchifo – os felly, sut ac os na, pam.  

	
Storio data yng nghwmwl y cyfrifiadur. Cyfrinair arno er mwyn cael mynediad. Dileu ayn syth ar ol yr amser ymchwilio

(dylai’r blwch hwn fynd yn fwy wrth i chi deipio)

	Nodwch a fydd eich data’n cael ei storio yng Nghadwrfa Data Ymchwil PCYDDS (gweler  https://researchdata.uwtsd.ac.uk/ ).   Os felly, eglurwch. (Yn fwyaf perthnasol i staff academaidd) 

	
Na

(dylai’r blwch hwn fynd yn fwy wrth i chi deipio)

	Cadarnhewch eich bod wedi darllen cyfarwyddyd PCYDDS ar reoli data  (gweler https://www.uwtsd.ac.uk/library/research-data-management/)

	YDW
	☒

	
	NAC YDW
	☐

	Cadarnhewch eich bod yn ymwybodol bod angen i chi gadw’r holl ddata tan ar ôl i'ch ymchwil ddod i ben neu ddiwedd eich cyllid
	YDW
	☒

	
	NAC YDW
	☐



ADRAN K: Datganiad
	Mae’r wybodaeth rwyf wedi’i chyflwyno yn gywir ac yn gyflawn hyd eithaf fy ngwybodaeth. Rwyf wedi ceisio nodi unrhyw risgiau a phroblemau sy’n gysylltiedig â’r gweithgarwch ymchwil ac rwyf yn cydnabod f’ymrwymiadau innau a hawliau’r cyfranogwyr. 

Wrth gyflwyno’r cais hwn cadarnhaf drwy hyn fy mod yn ymrwymo i sicrhau y bydd y gweithgarwch ymchwil a enwir uchod yn bodloni Cod Ymarfer Moeseg ac Integredd Ymchwil y Brifysgol sydd wedi’i gyhoeddi ar y wefan:. https://www.uwtsd.ac.uk/research/research-ethics/ 

	Llofnod yr Ymgeisydd:
	L.E. Ellis-Green
	Dyddiad:
04.11.21




Ar gyfer Cyflwyniadau MYFYRWYR:
	Cyfarwyddwr Astudiaethau/ Goruchwyliwr:
	
	Dyddiad:

	Llofnod:
	

	



Ar gyfer Cyflwyniadau STAFF:
	Cyfarwyddwr Academaidd/ Deon Cynorthwyol:
	
	Dyddiad:

	Llofnod:
	

	



Rhestr Wirio: Cwblhewch y rhestr wirio isod i sicrhau eich bod wedi cwblhau’r ffurflen yn unol â’r canllawiau ac wedi atodi unrhyw ddogfennaeth sy’n ofynnol:
	☒
	Rwyf wedi darllen y nodiadau cyfarwyddyd a ddarperir cyn cwblhau’r ffurflen.

	☒
	Rwyf wedi cwblhau HOLL ADRANNAU PERTHNASOL y ffurflen yn llawn.

	☒
	Cadarnhaf fod y gweithgarwch ymchwil wedi’i gymeradwyo mewn egwyddor.

	☒
	Rwyf wedi atodi copi o’r gymeradwyaeth derfynol/interim gan sefydliad allanol (lle bo’n briodol).

	☐
	Rwyf wedi atodi asesiad risg llawn (a HEB gwblhau Adran H y ffurflen hon) (lle bo’n briodol) TICIWCH HWN DIM OND OS YDYCH WEDI ATODI ASESIAD RISG LLAWN

	☒
	Rwy’n deall mai fy nghyfrifoldeb i yw sicrhau y bydd y gweithgarwch ymchwil a enwir uchod yn bodloni Cod Ymarfer Moeseg ac Integredd Ymchwil y Brifysgol.

	☒
	Cyn cychwyn casglu data rwy’n deall ei bod yn rhaid i’r holl ddogfennau sydd wedi’u hanelu at ymatebwyr (yn cynnwys taflenni gwybodaeth, ffurflenni cydsynio, holiaduron, rhaglenni cyfweliadau ac ati) gael eu cadarnhau gan y Cyfarwyddwr Astudiaethau/Goruchwyliwr, y tiwtor modwl neu’r Cyfarwyddwr Academaidd.

	☒

	Rwyf wedi dileu’r nodiadau cyfarwyddyd cyn cyflwyno’r ffurflen PG2 i’w hystyried.






	MYFYRWYR YMCHWIL A STAFF YN UNIG
Wrth brosesu’r cais hwn rhaid cyflwyno pob gohebiaeth sy’n ymwneud â’r cais yn ysgrifenedig a’i hanfon drwy e-bost i pgresearch@uwtsd.ac.uk, gyda’r teitl ‘Cymeradwyaeth Foesegol’ a’ch enw i ddilyn.
Fe gewch wybod am ganlyniad eich cais drwy e-bost; felly mae’n bwysig eich bod yn darllen eich negeseuon e-bost Prifysgol a phersonol yn rheolaidd.



Dylai MYFYRWYR AR RAGLENNI ISRADDEDIG NEU RAGLENNI MEISTR A ADDYSGIR gyflwyno’r ffurflen hon (a chael y canlyniad) trwy systemau a eglurir i chi gan y goruchwyliwr/ arweinydd modwl.}

Mae’r ffurflen hon ar gael yn electronig ar dudalennau gwe'r Swyddfa Academaidd: http://www.uwtsd.ac.uk/cy/swyddfaacademaidd/ 



Y Broses Ymgeisio 

Rhaid i holl brosiectau ymchwil y staff a’r holl fyfyrwyr ymchwil gyflwyno’r Ffurflen Gais am Gymeradwyaeth Foesegol i Bwyllgor Moeseg Ymchwil y Brifysgol trwy’r Swyddfa Ymchwil Ôl-raddedig (pgresearch@uwtsd.ac.uk).   Dylai ymchwil staff sy’n ymwneud yn uniongyrchol ag astudiaeth bersonol ar gyfer rhaglenni israddedig neu raglenni Meistr a addysgir gael eu cyflwyno trwy weithdrefnau’r Athrofa, a eglurir isod.

Ystyrir Ffurflenni Cais am Gymeradwyaeth Foesegol ar gyfer ymchwil israddedig a Meistr a addysgir o fewn yr Athrofeydd.  Bydd yr Athrofeydd yn darparu manylion y prosesau penodol ar gyfer hyn.  Os yw’r materion Moesegol o fewn unrhyw gais moesegol unigol yn peri pryder arbennig, bydd yr Athrofa’n  cyfeirio’r rhain at Bwyllgor Moeseg y Brifysgol.   Mae angen i unrhyw weithgarwch gan fyfyrwyr sy’n cynnwys casglu data gwreiddiol dderbyn cymeradwyaeth Foesegol. Mae hyn yn cynnwys gwaith aseiniad yn ogystal â thraethodau hir.   













Taflen Myfyrio.
Gellid ysgrifennu nodiadau yn y bylchau ym mhob bocs.
Disgrifio – Beth ddigwyddodd?






[image: ][image: ]Teimladau – Beth oeddech yn feddwl ac yn teimlo?
Cynllun gweithredu - Beth i wneud tro nesaf?
Casgliad – Beth arall gallwch ei wneud? 
Dadansoddiad – beth arall allwch chi ei wneud o'r sefyllfa?
Gwerthusiad – Beth oedd yn dda ac yn ddrwg am y profiad?

